Πληροφορίες: Χριστίνα Σαμαρά 
ΕΞΑΙΡΕΤΙΚΑ ΕΠΕΙΓΟΝ

Αθήνα
: 	02.10.2026
Αρ. Πρωτ.: 	1124

ΠΡΟΣ:	

ΚΟΙΝ:	«Πίνακας Αποδεκτών»
	«»

Κύριε Δήμαρχε,
Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) αποτελεί την τριτοβάθμια Οργάνωση των ατόμων με αναπηρία, χρόνιες παθήσεις και των οικογενειών τους στη χώρα και αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας. 
Κύρια αποστολή της είναι η καταπολέμηση των διακρίσεων σε βάρος των ατόμων με αναπηρία, χρόνιες ή/και σπάνιες παθήσεις και των οικογενειών τους και η προώθηση, προστασία και απόλαυση των ανθρωπίνων και συνταγματικά κατοχυρωμένων δικαιωμάτων τους. Όσον αφορά στα ανθρώπινα δικαιώματα των ατόμων με αναπηρία, αυτά κατοχυρώνονται με τη Σύμβαση των Ηνωμένων Εθνών για τα Δικαιώματα των Ατόμων με Αναπηρίες που η χώρα μας μαζί με το Προαιρετικό της Πρωτόκολλο επικύρωσε με τον Ν. 4074/2012.
Με την παρούσα επιστολή μας σας μεταφέρουμε την έντονη αγανάκτηση και την βαθιά ανησυχία της σχολικής κοινότητας (εκπαιδευτικοί, γονείς, κηδεμόνες και μαθητές) του Ε.Ε.Ε.ΕΚ. Μαθητών με Προβλήματα Όρασης και Πολλαπλές Αναπηρίες Αιγάλεω, για την κατάσταση στην οποία έχει περιέλθει η σχολική μονάδα.
Όπως επισημαίνει και το Δ.Σ. του Συλλόγου Γονέων και Κηδεμόνων του ΕΕΕΕΚ Τυφλών Πολυανάπηρων Αιγάλεω, στη συνημμένη επιστολή του, τα προβλήματα που αντιμετωπίζει η συγκεκριμένη σχολική μονάδα δεν μπορούν πλέον να αντιμετωπίζονται ως μεμονωμένες τεχνικές ή λειτουργικές εκκρεμότητες. Αφορούν άμεσα στην ασφάλεια, στην προσβασιμότητα, στην υγεία, στην εκπαιδευτική διαδικασία και στην αξιοπρέπεια μαθητών με αναπηρία, οι οποίοι δικαιούνται ένα ασφαλές, κατάλληλο και αξιοπρεπές σχολικό περιβάλλον.
Η σημερινή κατάσταση έχει δημιουργήσει ένα περιβάλλον ανασφάλειας και εγκατάλειψης, το οποίο δεν συνάδει με τον ιδιαίτερο χαρακτήρα της εν λόγω σχολικής  μονάδας.
Κύριε Δήμαρχε, 
Ως εκ τούτου απευθυνόμαστε σε εσάς και ζητάμε να προβείτε άμεσα στις απαιτούμενες ενέργειες για την άμεση αποκατάσταση των φθαρμένων και κατεστραμμένων υποδομών του κτιρίου, καθώς και έλεγχο του συνόλου των εγκαταστάσεων για την αποκατάσταση όλων των προβλημάτων. 
Επίσης ζητάμε τη λήψη άμεσων και αποτελεσματικών μέτρων φυσικής προστασίας και φύλαξης, με συνεχή παρουσία κατάλληλα καταρτισμένου προσωπικού σε 24ωρη βάση, καθώς και την ενίσχυση όλων των αναγκαίων μέτρων ασφαλείας, λόγω επαναλαμβανόμενων βανδαλισμών, κλοπών και παραβιάσεων, προκειμένου να επιτευχθεί η απρόσκοπτη συμμετοχή στην εκπαίδευση με συνθήκες ασφάλειας και αξιοπρέπειας των μαθητών που φοιτούν στο εν λόγω ΕΕΕΕΚ, χωρίς εμπόδια και αποκλεισμούς, σε συνθήκες ασφάλειας και αξιοπρέπειας, όπως πρέπει να διασφαλίζει ένα σύγχρονο δημόσιο σχολείο.
Αναμένουμε την άμεση ανταπόκρισή σας στο εν’ λόγω αίτημα και την ενημέρωσή μας επί της εξέλιξης αυτού. 
Επισυνάπτονται σχετικές επιστολές του Συλλόγου Γονέων και Κηδεμόνων του ΕΕΕΕΚ Τυφλών Πολυανάπηρων Αιγάλεω, που αναφέρονται πιο αναλυτικά στο εν λόγω ζήτημα.  

Με εκτίμηση

Ο Πρόεδρος

Ι. Βαρδακαστάνης
Ο Γεν. Γραμματέας 


Β. Κούτσιανος


Πίνακας Αποδεκτών:
Γραφείο Υπουργού Εθνικής Παιδείας και Θρησκευμάτων, κ. Σ. Ζαχαράκη
Γ. Γ. Α’βάθμιας, Β’βάθμιας Εκπαίδευσης και Ειδικής Αγωγής, κ. Ι. Παπαδομαρκάκη
Γραφείο Αντιδημάρχου Παιδείας Δήμου Αιγάλεω
Περιφερειακή Δ/νση Πρωτοβάθμιας & Δευτεροβάθμιας Εκπαίδευσης Αττικής
Δ/ντή ΕΕΕΕΚ  μαθητών με προβλήματα όρασης και πολλαπλές αναπηρίες
ΠΟΣΓΚΑΜΕΑ
Σύλλογος Γονέων και Κηδεμόνων του ΕΕΕΕΚ Τυφλών Πολυανάπηρων Αιγάλεω

